เงินเฟ้อสหรัฐพุ่งสูงสุดในรอบ 13ปี สถิติบ่งชัดตลาดหุ้นจะซื้อขายบน PER ที่ลดลงหากเงินเฟ้อมากกว่า 2% / Minute ส่งสัญญาณ tapering ? จับตา USD พลิกแข็ง แนะสะสมกลุ่มก่อสร้างเมื่ออ่อนตัว (CK, STEC) และ BLA
20 พฤษภาคม 2564

ในช่วง 1-2วันที่ผ่านมาหลายสินทรัพย์เกิดความผันผวนสูงมาก โดยเฉพาะหุ้นกลุ่มเทคโนโลยี (-4%) , ทองคำ (เพิ่มขึ้นแตะระดับ 1,890 เหรียญ ก่อนย่อตัว) และ Crypto (-20%) เราคาดว่าส่วนหนึ่งเป็นผลจากการรายงานตัวเลขสำคัญทางเศรษฐกิจสำคัญอย่างเงินเฟ้อ นำโดยสหรัฐ (+4.2%), เยอรมัน (+2%) อินเดีย (+4.3%) บราซิล (6.8%) และอื่นๆอีกมากที่สูงสุดในรอบกว่า 10ปี เป็นผลให้นักลงทุนเริ่มกังวลถึงการส่งสัญญาณของธนาคารกลางแต่ละประเทศในการเตรียมลดสภาพคล่องและขึ้นอัตราดอกเบี้ยที่เร็วกว่ากำหนด เป็นผลให้เริ่มเห็นอัตราผลตอบแทนพันธบัตรรัฐบาลค่อยๆปรับตัวขึ้น เริ่มเห็นแรงขายทำกำไรในสินทรัพย์เสี่ยงหันมาพักที่ทองคำ ล่าสุดความคาดหวังเงินเฟ้อแตะระดับสูงสุดในรอบ10ปี สูงกว่า 2.5% และสำหรับตลาดหุ้นในเชิงผลกระทบจากการเร่งตัวขึ้นของเงินเฟ้อ 
ระยะสั้นเราไม่ได้กังวลมากนัก และคาดผลกระทบที่จำกัดต่อกำไรตลาดหุ้น (EPS) แต่จะเป็นการปรับ Multiplier ผ่าน PER โดยหากอิงจากสถิติย้อนหลัง 70ปี พบว่าช่วงเวลาที่เงินเฟ้ออยู๋ในกรอบ 0-2% จะเป็นช่วงเวลาที่ตลาดหุ้นซื้อขายบน Valuation สูงสุดที่ PER ระดับ 19-21x แต่หากอัตราเงินเฟ้อปรับขึ้นในระดับ 2-4% ค่า PER ของตลาดหุ้นจะถูกปรับลดเหลือประมาณ 17x และหากเงินเฟ้อสูงกว่า 4% ค่า PER จะถูกปรับลดลงเหลือเพียง 15x และสำหรับปัจจุบันตลาดหุ้น SPX ปัจจุบันซื้อขายที่ระดับ 21x ซึ่งหากอิงจากเงินเฟ้อล่าสุดที่พึ่งรายงานออกมาสูงสุดนับตั้งแต่ปี 2018 ที่ 4.2% อาจทำให้นักลงทุนเริ่มวิตกสำหรับการถูกปรับลดค่า PER ของตลาดหุ้นเบอร์หนึ่งของโลกลง เบื้องต้นเราเห็นด้วยกับการปรับค่า Multiplier ดังกล่าวลง อย่างไรก็ตามเราไม่แนะให้นักลงทุนดูอัตราเงินเฟ้อเดือนเมษยนเป็นเกณฑ์ในการอ้างอิง เนื่องจาก Low base effect ผสมกับ Pent up demand ซึ่งมีการประเมินว่าเงินเฟ้อจะเริ่มออกตัวลงใน 3Q21 และคาดการณ์เป้าหมายปีนีในระดับ 2.4% และหากอิงกับสถิติจะได้กรอบการปรับฐานในระดับ 10%+/- (อิง EPS คงที่)  สำหรับตลาดหุ้นไทย เบื้องต้นเรายังคงกรอบแนวรับ SET เดือนนี้ที่ 1,535จุด และหากประเมินในส่วนของกำไรตลาดหุ้นปีนี้ (EPS) พบว่านักวิเคราะห์ปรับประมาณการกำไรขึ้นมากกว่า 9% นำโดยกลุ่ม Global play อย่างพลังงาน (+10%YTD), ปิโตรเคมี (+53%YTD) อิเล็กทรอนิกส์ (8%) ซึ่งหาก EPS ยังสามารถยืนอยู่ในระดับปัจจุบันเราประเมินว่า SET จะปรับฐานด้วยอัตราที่น้อยกว่าสถิติตลาดหุ้นสหรัฐ (ในกรณีเลวร้ายประเมินกรอบแนวรับ 1,470จุด)  
อีกปัจจัยสำคัญที่ผ่านมานั่นคือที่ Minute เริ่มส่งสัญญาณถึงการแผนลดสภาพคล่องหรือ Tapering ถึงแม้จะยังไม่ได้ระบุถึงกรอบระยะเวลาที่ชัดเจน แต่ถือเป็นการส่งสัญญาณครั้งแรกนับตั้งแต่มีการทำ QE4 ในยุคของ Powell ภาพดังกล่าวส่งผลให้ Bond yield สหรัฐปรับตัวขึ้นไปแตะระดับ 1.67% , ทองคำปรับลงระหว่างชั่วโมงการซื้อขายจากระดับ 1,890 เหรียญลงมาที่ระดับ 1,870เหรียญ, ดอลลาร์ปรับค่าขึ้น 0.5% เราคาดว่าตลาดหุ้นจะปรับฐานเชิงลบจากประเด็นดังกล่าวแต่จะมากหรือน้อยแค่ไหน แนะนักลงทุนติดตามการประชุม FOMC ในการประชุมครั้งหน้า 15-16มิ.ย. และ 27-28ก.ค.
มุมมองตลาดหุ้น/กลยุทธ์การลงทุน คาด SET แกว่งในกรอบ 1,555+/- แนะซื้อกลุ่มก่อสร้างเมื่ออ่อนตัว CK,STEC และ BLA  
หุ้นแนะนำ CK (ราคาพื้นฐาน 28.65 บาท) มุมมองบวกระยะยาวต่อการประมูลโครงการภาครัฐซึ่งคาดว่าจะช่วยให้กำไรสุทธิเติบโตแบบs-curve และความสำเร็จในการสร้างยอด backlog ขึ้นเป็น 200,000 ลบ. STEC (ราคาพื้นฐาน 20.23 บาท) เราคาดว่าบริษัทจะสามารถบริหารจัดการผลกระทบจากราคาเหล็กที่ปรับตัวสูงขึ้นได้ขณะที่การลงทุนภาครัฐและเอกชนคาดว่าจะสูงขึ้นอย่างมีนัยะสำคัญในปีนี้ 2021ช่วยสนับสนุนยอด backlog และ GPM ของบริษัท ขณะที่ระดับมูลค่ายังถือว่าน่าสนใจที่ PBV 1.44 เท่า หรือตำกว่า-1.5SDจากค่าเฉลี่ย5ปี  BLA(ราคาพื้นฐาน31.5บาท) รายงานกำไรสุทธิไตรมาส1 +329% YoY และ +505% QoQ จากรายได้ค่าเบี้ย, รายได้จากการลงทุนและการประเมินมูลค่าที่สูงขึ้น ขณะที่เบี้ยรับปีแรก (FYP) เติบโต 5% YoY ดีกว่าอุตสาหกรรมที่หดตัว 6%YoY เราคาดว่า BLA จะเติบโตและได้ประโยชน์จากการทิศทาง Bond Yield ขาขึ้นซึ่งจะช่วยสนับสนุนรายได้จากการลงทุน (Investment Income) และเงินสำรองดีขึ้น
รายงานตัวเลขเศรษฐกิจ:
วันพฤหัส ญี่ปุ่น:ตัวเลขนำเข้า/ส่งออก/ดุลการค้า/Tankan Index 
วันศุกร์ เกาหลีใต้: ตัวเลขเงินเฟ้อผู้ผลิตเดือนเมษายน ญี่ปุ่น: PMI ภาคการผลิตเดือนพฤษภาคม อังกฤษ: ตัวเลขยอดค้าปลีกเดือนเมษายน ยุโรป: ตัวเลข PMI รวมและภาคผลิตและภาคบริการเดือนพฤษภาคม สหรัฐฯ:ตัวเลข PMI ภาคการผลิตเดือนพฤษภาคม